Tervetuloa Isännän pöydässä ohjelmaan. Olen Martti Ojares ja -
vieraanani tänään on Peter Hopén.
Ensimmäisessä ohjelmassa puhuttiin siitä, -
mikä hänen elämänsä oli ennen kuin Jeesus tuli hänen elämänsä Herraksi.
Tässä toisessa käymme läpi, mitä on sen jälkeen tapahtunut.
Tervetuloa Peter tähän toiseen ohjelmaan. - Kiitos.
Todella voi sanoa, että tulit pimeydestä valoon.
Käytkö läpi, mitä elämässäsi tapahtui, kun tulit valoon?
Ensimmäiset viikot olin ihan shokissa, oli kuin kesäloma.
Rauha oli ja kaikki oli hyvin.
Vähän myöhemmin sain kutsun erääseen kokoukseen.
Siellä oli ruotsalainen evankelista ja menin rukoiltavaksi.
En ollut oppinut vielä Kaanaan kieltä, niin kuin sanotaan.
Olin vain käynyt kokouksessa.
Kysyin häneltä, että miten tämä toimii, en ymmärrä?
Hän koskee otsaa, niin olen lattialla.
Kun nousen ylös, niin olen hyvässä kunnossa.
Tämä on hyvä. Ei tule huonoa oloa.
Kun hän oli valmis, halusin jutella.
"Tule tänne vain, istutaan tässä, niin kerron."
Hän sanoi rukoilevansa puolestani. "Ilman muuta, ole hyvä".
Hän rukoili kielillä ja sanoin, että tämä on outoa, -
koska ihan kuin hetkessä olisin 3 promillen humalassa ja kaadun.
Herra puhui hänen kauttaan minulle eikä suuttunut ja sanoi, -
"Tänään saat 3 promillea -
mutta tulet saamaan 6 promillea, 12, 24 ja 48, 96..." -
ja se meni 240:een promilleen.
Ajattelin, että tämän ymmärrän. Tämä meni perille.
Tiedän, että jos pitää pysyä pystyssä 3 promillessa, niin pitää juoda paljon.
Se on kova treeni, että pysyy pystyssä 3 promillessa.
6 promillea vaatii vuosia. Pitää juoda todella paljon.
Ymmärsin sen niin, että minun pitää saada paljon Pyhää Henkeä.
Joka päivä pitää saada lisää, ettei se vuoda pois eikä tyhjene.
Jatkuvasti pitää saada enemmän.
Sitten sain Pyhän Hengen kasteen.
Syksyllä Jumala aukaisi oven minulle. Pääsin Norjaan.
Pääsin hoitokotiin, joka on narkomaaneille ja alkoholisteille.
Vastaava kuin Kan-koti Suomessa. Siellä oli herätys.
Olimme joka ilta kokouksissa eri seurakunnissa -
pitämässä kokouksia ja todistuksia.
Voi sanoa, että melkein joka kokouksessa ihmisiä pelastui.
Se oli ihan normaalia. Joskus 4-5 pelastui kokouksessa.
Seuraavana päivänä sama ja Raamattu tuli tutuksi.
Aloin lukea enemmän ja se tuli eläväksi. Elämä muuttui silloin.
Olin joka päivä rukoiltavana. Sain joka päivä esirukousta.
Joka päivä menin ja tiesin, että minun on pakko saada lisää voimaa.
Olin siellä sitten eri aikoja 6-7 vuotta -
töissä narkomaanien parissa. Se oli hyvä oppi.
Kerrotko vähän vielä tästä, pysähdyn Pyhään Henkeen.
Se on äärimmäisen oleellinen ja tärkeä asia, -
että voimme mennä eteenpäin ja taistella vihollisen voimia vastaan.
Käytkö tätä Pyhää Henkeä ja sen tärkeyttä läpi.
Olen kuunnellut puheitasi ja hyvin usein tuot esille Pyhän Hengen -
keskeisen roolin. - Ilman Pyhää Henkeä ei tapahdu yhtään mitään.
Pyhä Henki on meidän auttaja.
Niin Jeesus sanoo. Hän on Parakletos, jonka Jumala lähettää.
Samanlainen kuin Jeesus, joka on aina meidän kanssamme ja meissä.
Opettaa, varoittaa -
ja antaa viisautta silloin, kun tarvitaan.
Siis kaikki mitä me tarvitsemme. Meillä on kaikki resurssit sisällämme.
Pyhä Henki johdattaa meitä ja sanoo, mitä pitää sanoa ihmisille.
Antaa tieto ihmisille, että pystyn auttamaan. Ei juoruja.
Ilman Pyhää Henkeä ei pysty auttamaan ihmisiä.
Pyhässä Hengessä on mukana Isä ja Poika. - On, on.
Kaikki kolme ovat mukana.
Sen takia Pyhä Henki on se, joka samalla kun kirkastaa Jeesusta, -
on meidän todellinen neuvonantaja ja myöskin voiman lähde.
Hän on voiman lähde.
Monta kertaa olen huomannut, kun olen pitänyt kokousta.
Olen saanut tekstin, lukenut sen monta kertaa -
ja kirjoittanut muistiin ajatuksia mutta, kun alan saarnaamaan, -
yhtäkkiä saarna menee ihan eri suuntaan.
Jälkeenpäin, kun ihmiset tulevat rukoiltavaksi, huomaan, -
että Pyhä Henki on ottanut haltuun koko kokouksen ja -
puhunut suoraan ihmisten sydämelle.
Ilman Pyhää Henkeä emme voi näin tehdä. Pyhä Henki tekee sen.
Joku amerikkalainen pastori sanoi, -
että kun oli mennyt vierailulle jonnekin puhumaan, -
niin hän koki, että salissa ei ollut Pyhää Henkeä.
Se on saarnaajalle suuri ponnistus, -
että miten lähtee etenemään, että Pyhä Henki tulisi.
Olen usein ollut sellaisessa paikassa -
ja silloin pitää panna kakkonen sisälle ja vielä kolmonen.
Ei saa antaa periksi, koska vastustus loppuu pikku hiljaa.
Kyllä. Mutta joutuu näkemään vaivaa.
Se on työtä mutta tiedän, että silloin, kun on vastustusta ja kovat paikat, -
niin tulee läpimurto myös.
Ei pidä antaa periksi. - Ei.
Mitä tarkoittaa, kun sanotaan, että Kristus on meissä. Mitä se tarkoittaa?
Se tarkoittaa sitä, että Hän elää meissä.
Se on sitten meistä kiinni.
Nyt sellaisesta asiasta kuin pyhitys ajatellaan, että se on vanhanaikaista -
ja ettei sitä tarvita, mutta sitä me juuri tarvitsemme.
Että muutumme enemmän Jeesuksen kaltaisiksi -
ja kaikki huonot puolet jäisi pois.
Että kaikki, mikä ei ole hyvää, jää pois ja Jeesus tulee enemmän elämään.
Ja Pyhä Henki saa enemmän valtaa, tai valta on väärä sana, -
pääsee tekemään työtä meissä ja meidän kauttamme.
Sitä se mielestäni tarkoittaa.
Jeesus meissä muuttaa meidän elämän, jos annamme luvan.
Kerrotaan Azusa kadusta, -
että siellä oli ennen herätystä voimakas rukous, pyhitysrukous.
Jotkut rukoilivat jopa 8 tuntia päivässä.
Rukous liittyy siihen, milloin Pyhän Hengen voima voi tulla.
Kyllä se näin on. Ei me voida suunnitella, että jotain tehdään.
Pitää valmistautua siihen ensin ja pitää olla valmis.
Kaikkien mukana olevien pitää olla samaa mieltä. - Kyllä.
Tiedämme, että meille kristityille on annettu monia tehtäviä.
Yksi on vapauttaa sorron alla olevia ihmisiä.
Sinulla on ollut paljon tällaisia tilanteita, joissa olet vapauttanut -
erilaisten ikeiden alla olleita ihmisiä.
Kerrotko vähän näistä Jumalan teoista.
Joo. Jeesushan on sanonut Markus 16:ssa, että ne jotka uskovat, -
niin kuin me, me ollaan uskovaisia.
Nämä merkit seuraavat siellä, missä me kuljemme ja olemme.
Niiden pitäisi seurata meidän ympärillämme.
Vapautamme ihmisiä riivaajista, demoneista.
Niin Jeesus sanoo, se on käsky.
Se on alkuvaihe, että ne lähtevät pois ja Jeesus tulee elämään.
Minähän olin töissä narkomaanien parissa, niin se oli jokapäiväistä.
Rukoilin heidän puolestaan, että he vapautuisivat huumeista.
Koko systeemi hajoaisi ja kaikki uskonnollisuuden henget, -
jotka vaikuttavat, etteivät he kykene ajattelemaan normaalisti.
Siinä on 3 henkeä: farmasia, kontrollin henki -
ja uskonnollisuuden henki, jotka pitävät ihmisiä vangittuina.
Jos he eivät vapaudu kaikista kolmesta, niin ontuu -
eikä tule läpimurtoja.
Kun uskonnollisuuden henki lähtee pois, niin sitten Jeesus tulee eläväksi.
Silloin ei ole vain Kaanaan kieltä, että opitaan jokin systeemi.
Silloin Jeesus tulee eläväksi.
Jos puhutaan vapautumisesta, niin minulla oli tapaus, -
josta ei pitäisi kertoa.
Kun viimeksi olin Norjassa, -
eräs rouva toi sinne erään nuoremman naisen.
Hän tuli suoraan psykiatriselta. Hän oli ollut psykoosissa.
Hän tuli kokoukseen ja tarvitsi apua.
Nainen sanoi, että hän on tehnyt sopimuksen saatanan kanssa.
Nyt hän oli todella huonossa kunnossa.
Oli pelkotiloja ja ei pystynyt nukkumaan, eikä mitään.
Ensin rukoilimme pelastusrukouksen, että Jeesus tulee Herraksi.
Sitten alkoi vapauttaminen, -
sidottiin kaikki demonit, jotka ovat hänessä.
Hän oli villi, sellainen mistä en pidä mutta ei voi mitään.
Hän pomppi, pyöri ja hyppi.
Teimme tämän viimeiseksi, kun kaikki olivat lähteneet.
Tiesin, että siitä tulee aika kova show, eikä ole kivaa, jos on yleisöä.
Me päästiin aika pitkälle.
Sanoin "Huomenna et saa tulla tänne. Sinun pitää levätä mutta -
ylihuomenna tulet takaisin. Meillä on diili, että tulet ylihuomenna".
Muuten tulet ihan kipeäksi, kerran kun ne potkivat vatsaa.
Tämä oli torstai-ilta, niin lauantain he tulivat.
Hänen sisko tuli mukana ja halusi pelastua, -
koska oli nähnyt eron, joka oli tapahtunut siskolle.
Sitten lauantai-iltana me jatkettiin.
Pyysin rouvaa, joka oli tuonut heidät, -
kysymään onko vielä jotain, että pääsen ihan juurille.
Hän kertoi, että on vielä joitakin asioita, jotka pitää tunnustaa.
Sanoin hänelle, että kakista ulos ja tämä jää meidän väliseksi.
Otetaan se juurineen.
Hän kertoi ja käskin hänen sanoutua irti, pyytää Herralta anteeksi -
ja sanoa saatanalle, että yhteistyömme loppui nyt.
Hän teki niin ja Jumalan voima tuli.
Hän kaatui lattialle ja oli siellä kauan.
Ensin hän huusi kuin hinaaja, sitten oli ihan hiljaa.
Kun hän nousi ylös, niin hän oli täysin vapaa, aivan eri ihminen.
Pomppi, juoksi ja halasi, aivan vapaa.
Tämä on sellaista, mistä haaveilee, että tapahtuisi joskus.
Kun katsoo taaksepäin, niin näin helppoa se oli loppujen lopuksi.
Jeesuksen nimessä se oli näin helppoa.
Luullaan aina, että pitäisi olla kova taistelu yötä päivää.
Jeesuksen nimessä meillä on kaikki valta.
Mehän olemme Jumalan valtakunnan suurlähettiläitä.
Meille on annettu Jeesuksen nimi.
Paavali ei saanut muuta tehtävää kuin julistaa Jeesuksen nimeä pakanoille.
Se riitti. Jeesuksen nimessä on kaikki valta.
En olisi täällä muuten, se on Jeesuksen nimessä.
Jeesus on tehnyt koko työn ristillä, -
että me vapaudumme ja pelastumme kaikesta.
Kun käytämme Jeesuksen nimeä, niin silloin tapahtuu.
Kaikki taudit tietävät, että nyt on menoa.
Ei ole yhtään tautia, joka olisi voimakkaampi kuin Jeesuksen nimi.
Ei yhtään demonia, joka olisi voimakkaampi, -
Jeesuksen nimessä on kaikki valta.
Tämä on selvää ja -
pappien ja kaikkien, jotka Sanaa julistavat seurakunnissa, -
pitäisi tietää, että näin on. Mutta mitä on tapahtunut?
Arvaan todennäköisesti, mitä vastaat.
Ennen sanottiin, että Suomi on kristitty maa mutta enää ei voi sanoa. - Ei.
Miten on mahdollista, että sielunvihollinen on saanut -
ottaa haltuunsa koko Suomen kohta?
Jumalan pelko on poissa ja ihmispelko on tullut tilalle, minä luulen.
Pelko, että jos yritän tehdä jotain ja epäonnistun, -
niin menetän kasvoni.
Siis en ymmärrä, mitä on tapahtunut. Minulla ei ole sitä vastausta.
Kun minä pelastuin -93, oli Suomi vielä kristitty maa.
Oli herätyskokouksia ja viikonloput olivat -
täynnä porukkaa, ihmisiä pelastui, vapautui ja tuli terveeksi.
Tänä päivänä...
Kun kerroin eräälle mentorilleni, että pidän Norjassa 2 viikon kokoussarjan,
hän sanoi, eihän Suomessa voi pitää, pitkä viikonloppu on jo liikaa.
Perjantai, lauantai ja sunnuntai on jo liikaa Suomessa.
Sanoin, ei kun 2 viikkoa, niin tulee läpimurto, muuten ei tapahdu.
Se on vaan tuollainen "kokoonnutaan ja mennään kotiin," en ymmärrä.
-70 ja -60-luvuilla oli telttoja ja hyvin paljon telttakokouksia.
Nyt niitä ei enää ole.
Meillä on kotona näitä lehtiä, -
ruotsinkielisen vapaakirkon vuosikertoja.
Niitä oli jatkuvasti, koko kesän.
Paikasta paikkaan, sitten vielä ilmoitettiin, että mennään sinne, -
nyt pitää rukoilla herätystä sinne paikkakunnalle.
Olemme pari, kolme viikkoa pitämässä telttakokouksia tai kokoussarjoja.
Rukoillaan, että ihmisiä pelastuu. Eihän tällaista ole tänään koskaan.
Ihmiset, myös kristityt, ovat mukau- tuneet tämän maailman mukaan -
niin kuin Roomalaiskirjeessä sanotaan.
Se on tosi surullista.
On, silloin kun muutin takaisin Suomeen Norjasta.
Siellähän on konferensseja toukokuusta syyskuuhun.
Joka viikko voi mennä.
Melkein joka kylässä on konferensseja, koko kesän.
Voit jatkuvasti mennä konferenssista konferenssiin koko kesän.
Suomessa on melkein jo toukokuussa viimeiset kokoukset -
ja sitten pannaan kiinni, nyt on kesäloma -
ja syyskuussa aloitetaan uudestaan.
Kesällähän pitää pitää kokouksia, minä pelastuin kesällä.
Ei Jumalalla ole kesälomaa.
Kun sinä tulit, oliko se 2003 vai 2004, Norjasta, -
niin se oli sinulle shokki, kun tulit Suomeen. - Kauhea shokki.
Olin sellaisessa kokouksissa Norjassa, -
joissa oli Jumalan valtava voima.
Sitten kun tulin kotiin, niin ei mitään.
Vaikka tällaisista Jumalan ihmeistä kerrotaan mutta tänä päivänä -
täytyy sanoa, että kristilliset lehdetkin ovat aika köyhiä tältä osin.
Ei enää kerrota Jumalan teoista.
Jos ei ole Jumalan voimaa seura- kunnassa, niin ei ole ihmeitäkään.
Ei voi kertoakaan. - Se on aivan sama.
Silloin -60-luvulla meillä oli herätyskokouksia ja Jumala toimi.
Hän vei ihmisiä pelastukseen ja vielä -90-luvulla oli ihan hyvä Suomessakin.
Sitten yhtäkkiä emme puhu Pyhästä Hengestä kuin, että Hän on olemassa.
Ei ole seurakunnassa, ei toimi, ei anneta tilaa eikä aikaa.
Kello on, joka määrää ja kaikki muut ohjelmat, niin ei ehdi, ei ole aikaa.
Kerroit ennen ohjelman tekoa mielen- kiintoisesta tapahtumasta Saksassa.
Kerrotko siitä?
Se oli nainen, joka vapautui Norjassa.
Olin eräässä kristillisessä hotellissa pitämässä kokouksia.
Hän oli siellä työntekijä ja oli huilaamassa.
Äiti oli norjalainen ja asui Saksassa.
Katsoin, että tuolla on ulkomaalainen mutta ei koskaan käy kokouksissa.
Kun kutsuin hänet kokoukseen, niin hän tuli.
Tuli esille, pelastui ja vapautui. Tuli iso muutos ja lähti kotiin.
Hänen äitinsä otti minuun yhteyttä, jos tulisin sinne.
Kysyin, mikä seurakunta, niin "Ei, kun se on ryhmä, 15-20 välillä."
Sanoin, että tulen ja niin lähdin ja -
en ole paljon ennen Saksasta välittänyt muuta kuin välilaskuja.
Se oli sellainen, -joskus oikein huomaa, että on oikeassa paikassa.
Se oli sellainen paikka.
Ensimmäisenä iltana kokouksessa oli 15-20.
4 kokousta ja viimeisessä kokouk- sessa oli yli 60 ja vielä seisomassa.
Sinne tuli yksi nainen ihan kaatokännissä, kipsi jalassa -
ja hän pelastui,vapautui ja tuli raittiiksi -
ja heitti pois kainalosauvat ja oli täysin terve.
Siellä oli eräs mies, joka oli pudonnut korkealta, -
selkä oli poikki kolmesta paikasta.
Nyt oli 2 laattaa selässä. - Raudoitus.
Oikein kunnolla, se oli ihan jäykkä.
Hän sanoi, että on niin kova kipu, morfiini ei auta.
20 vuotta kärsinyt ja kaikki tunsivat miehen.
Sanoin, että rukoillaan, että Jeesus parantaa sinut.
Sanotaan yhdessä, että kiitos Jeesus, että parannat minut.
Yksinkertainen rukous Jeesuksen nimessä ja aamen.
Sitten sanoi "Nyt voit kyykistyä. Tee se Jeesuksen nimessä.
Hän kyykistyi ja oli ihan shokissa.
Kaikki kivut lähtivät ja selkä oli ihan notkea.
Juoksi, pomppi ja sanoi, että olen terve ja missä ne laatat ovat?
Ei niitä ole ole, ruuvit on pois, mitä tapahtui? Ihme tapahtui.
Tällainen Jeesus meillä on.
Kun hän sanoo, että on keskellämme, niin on luvannut ja Hän on.
Kun julistamme Jeesusta, niin Hän tekee ihmetekoja.
Hän tuli täysin terveeksi.
Kaikki romut ovat poissa, en tiedä onko sulanut vai mitä, poissa.
Meillä on yliluonnollinen Jumala, kaikkivaltias.
Hänelle ei ole mikään vaikeata. Tämä osoittaa sen, -
että ihmisviisaus, ihmisjärki panee paulan.
Bulgariassa tuli eräs aika pitkä mies ja sanoi, -
että hänellä oli keuhkosyöpä 20 vuotta sitten.
Lääkäri otti pois yhden keuhkon. Nyt oli reikä.
Hänen oli vaikea hengittää.
Sanoin, että rukoillaan. Tässä on Sana.
Jeesus sanoo, että mitä tahansa kaksi maan päällä pyytää Isältä,-
Hän tulee tekemään sen. Hän luo uutta.
Tarvitset uudet keuhkot. Tämä on Jumalan Sana.
Lyhyt rukous, "istu ja hengitä syvään Jeesuksen nimessä".
Oli kauhea kiire, paljon porukkaa ja kaikki olivat sairaita.
Yhtäkkiä hän nousi ylös, ihan shokissa silmät pyöreinä ja -
sanoi, "Minulla on 2 uutta keuhkoa, olen täysin terve".
Kun kävin siellä vuosi sen jälkeen, niin hän sanoi -
"Ihanaa, kun on 2 uutta keuhkoa".
Se kesti. Ei ole mitään "parasta ennen."
Jumala loi uudet keuhkot hänelle.
Oli tyhjiö ja yhtäkkiä tuli uusi keuhko tyhjästä.
Tällainen Jeesus meillä on.
Käytetään ainakin minuutti aikaa seuraavaan.
Kun ihminen haudataan, -
niin silloin hänet on jo hakenut joko pimeyden musta enkeli -
tai Jumalan valkoinen enkeli.
Sellaisilla papeilla, jotka ovat uskovia -
on ymmärrys siitä, että kumpaan osoitteeseen meni.
Tällaisia tilanteita on ja nyt suurin osa menee tänne pimeälle puolelle.
Kyllä menee. Se on tosi ikävä -
ja silti sanovat, että he ovat Jeesuksen luona mutta ei.
Täytyy ottaa Jeesus vastaan, pelastua Pyhän Hengen kautta.
Täytyy päästä eroon synneistä.
Ei vain, että uskon jotain, minun pitää ottaa vastaan.
Ei pääse taivaaseen vain siksi, että uskon Jeesukseen, ei pääse.
Jumalan Sana täytyy olla jokapäiväistä leipää.
Täytyy olla, se pitää meidät tiellä ja se on totuus.
Jeesus sanookin, että jos pysymme Sanassa, -
uskomme ja tottelemme Sanaa, niin me vapaudumme.
Kuule Peter, nyt antaisin sinulle pari minuuttia aikaa, -
puhua katsojillemme, ole hyvä.
Sinä, joka olet katsonut tämän ja ajattelet, että se oli kiva minulle.
Nyt sinulla on hyvä tilaisuus ottaa Jeesus vastaan.
Elämäsi voi muuttua täysin. Otetaan oikein lyhyt rukous.
Sanot Martin perässä. Jeesus pyydän anna minulle kaikki synnit anteeksi.
Jeesus pyydän anna minulle kaikki synnit anteeksi.
Kiitos Jeesus, että olet uskollinen. - Kiitos Jeesus, että olet uskollinen.
Puhdistat kaikista synneistä. - Puhdistat kaikista synneistä.
Kiitos, että otat minut vastaan. - Kiitos, että otat minut vastaan.
Pelastat minut. - Pelastat minut. - Kiitos Jeesus. - Kiitos Jeesus.
Olet Pelastajani ja Herrani. - Olet Pelastajani ja Herrani.
Pyhä Henki tule elämääni. - Pyhä Henki tule elämääni.
Täytä minut. - Täytä minut. - Ole auttajani. - Ole auttajani.
Kiitos Pyhä Henki, että autat minua. - Kiitos Pyhä Henki, että autat minua.
Aamen. - Aamen.
Tämä on tietyllä tavalla yksinkertaista.
Kun sydämemme on mukana, eikä se oli mikään muotojuttu -
vaan antaudumme, niin Sanansa mukaan Herra tulee.
Tämä on totta. Tapahtuu jotain, kun pyytää.
Varsinkin synnit, ne lähtevät pois.
Kiitos Peter Hopén, että olit näissä kahdessa ohjelmassa.
Iloitsen siitä, että saimme tuoda jotain sellaista, -
jonka Pyhä Henki tarkoitti juuri näihin ohjelmiin.
Näillä on muuttava voima kodeissa, kun näitä katsotaan.
Kiitos. - Herra sinua siunatkoon. - Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola